Non t’estones, Toscan, se ves que plori en rebrembar a Guido de Prata e a Ugolino de Azzo, que viuec entre nosati; a Federic Tignoso e a toti es sòns; ara familha Traversara e as Anastagi, cases ambdues que son aué deseretades dera vertut des sòns pair-sénhers: non t’estone eth mèn dòu en rebrembar as daunes e as cavalièrs, es afans e laudances qu’inspirauen amor e cortesia, aquiu a on an arribat a èster tan depravadi es còrs.